OpenLLM-France/wikimedia huggingface dataset:
# Kamimuria nigriceps

Kamimuria nigriceps és una espècie d'insecte pertanyent a la família dels pèrlids que es troba a Àsia: el Vietnam.

## Referències

* ↑ uBio (anglès)
* ↑ Navás, 1919. Insecta 9:185-194.
* ↑ Navás, 1919. Insecta 9:188.
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:478.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 10 octubre 2011].

## Enllaços externs

* BioLib (anglès)
* Perlidae Species Listing (anglès)
* Plecoptera Species File (Version 1.1/4.0) (anglès)
# Portada/article gener 17
## Natura

La natura inclou tot allò que existeix a l'Univers, i que no és artificial o imaginat. En el seu sentit més ampli, equival al conjunt del cosmos, de l'univers existent, i això abasta des de partícules subatòmiques fins als objectes astronòmics, incloent-hi la Terra, els éssers vius i els processos que s'hi relacionen.
El terme "natura" fa referència als fenòmens del món físic, i també a la vida en general. En general no inclou els objectes artificials ni la intervenció humana, llevat que es faci servir un qualificatiu que en faci referència. En un sentit més restringit, se sol utilitzar el terme per referir-se al medi ambient.
# The Lonely Island

The Lonely Island és una companyia de comèdia estatunidenca i la banda composta per Akiva "KIV" Schaffer, Jorma "Jorma" Taccone i David Andrew "Andy" Samberg, més coneguts per la seva música còmica. Originari de Berkeley (Califòrnia), el grup està ubicat actualment a Nova York. El grup es va dissoldre a causa del seu treball col·lectiu l'any 2005-2010 al Saturday Night Live. Samberg i Schaffer van seguir treballant com a grup, amb la participació ocasional de Taccone.
Un cop dins la sèrie, van escriure: "Lazy Sunday", un vídeo paròdia de la música que es va convertir en un èxit instantani a YouTube. Després de l'èxit d'aquest curt digital, el grup va escriure la cançó, guanyadora d'un Emmy "Dick in a Box", "Jizz in My Pants "," Like a Boss ", i el Grammy, anomenat" I'm on a Boat",, que posteriorment ha tingut gran èxit tant a''Saturday Night Live i a Internet, que conclueix en la publicació de l'àlbum l'any 2009,Incredibad. L'any 2011, el grup va llançar el seu segon àlbum, Turtleneck & Chain que incloïa cançons dels curts digitals com ara "I Just Had Sex, " The Creep", i " Jack Sparrow".
L'agost de 2007, el grup va estrenar el seu primer llargmetratge, Hot Rod.
# Ambroise Vollard

Ambroise Vollard (Saint-Denis, Illa de la Reunió, França, 3 de juliol del 1868 - Versalles, 22 de juliol del 1939), va ser un marxant de pintura i galerista francès.

## Biografia

Va deixar molt jove la seva illa natal per a estudiar dret a Montpeller i a París. En la capital va desenvolupar una passió per la pintura que el va dur a obrir la seva pròpia galeria d'art el 1890 al carrer Lafitte. Va exposar obres de nombrosos artistes avui qualificats de majors, com Paul Gauguin, Henri Matisse, Paul Cézanne o Pierre-Auguste Renoir. A més va mantenir amb molts d'ells llaços d'amistat.
El 1898, Pierre Bonnard, Ker-Xavier Roussel i Édouard Vuillard van realitzar per petició de Vollard una sèrie de litografies en color. El juny de 1901 va organitzar la primera exposició d'obres de Pablo Picasso. També va ser amic de Maurice de Vlaminck i va contribuir en gran manera al seu reconeixement. Després de conèixer Alfred Jarry es va dedicar a l'escriptura (Ubu colonial) i es va llançar al món editorial per a publicar obres de poetes il·lustrades pels seus pintors favorits. Destaca "Parallèlement", de Paul Verlaine, amb il·lustracions de Bonnard. Va morir en un accident de trànsit. Picasso va donar el seu nom ("Suite Vollard") a una sèrie d'aiguaforts, avui considerada la més important del segle xx.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.299. DL M-50.522-2002. ISBN 84-8332-391-5 [Consulta: 8 desembre 2014].
# Suzukiïta

La suzukiïta és un mineral de la classe dels silicats. Rep el nom en honor de Jun Suzuki (鈴木 醇) (1 d'octubre de 1896 - 12 de març de 1970), professor de mineralogia i petrologia de la Universitat Hokkaido de Sapporo (Japó).

## Característiques

La suzukiïta és un silicat de fórmula química BaVSi₂O₇. Cristal·litza en el sistema ortoròmbic. Va ser aprovada com a espècie vàlida per l'Associació Mineralògica Internacional l'any 1978, i la primera publicació data del 1982. La seva duresa a l'escala de Mohs és 4 a 4,5.
Segons la classificació de Nickel-Strunz, la suzukiïta pertany a «09.DH - Inosilicats amb 4 cadenes senzilles periòdiques, Si₄O₁₂» juntament amb els següents minerals: leucofanita, ohmilita, haradaïta, batisita, shcherbakovita, taikanita, krauskopfita, balangeroïta, gageïta, enigmatita, dorrita, høgtuvaïta, krinovita, makarochkinita, rhönita, serendibita, welshita, wilkinsonita, safirina, khmaralita, surinamita, deerita, howieïta, taneyamalita, johninnesita i agrel·lita.
L'exemplar que va servir per a determinar l'espècie, el que es coneix com a material tipus, es troba conservat al Museu de Ciència Natural de Tòquio, amb el número de catàleg: nsm m-21385.

## Formació i jaciments

Va ser descoberta a la mina Mogurazawa, a la ciutat de Kiryu (Prefectura de Gunma, Japó). També ha estat descrita a la mina Tanohata (prefectura d'Iwate) i a la mina Hamayokokawa (prefectura de Nagano), totes dues al Japó, i al llac Wilson, al Yukon (Canadà). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Suzukiite» (en anglès). Mindat. [Consulta: 19 gener 2020].
# Hookerochloa

Hookerochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
De vegades s'inclou al gènere Austrofestuca.

## Taxonomia

* Hookerochloa hookeriana (F. Muell. ex Hook. f.) E.B. Alexeev = Festuca hookeriana F. Muell. ex Hook. f.

## Referències

* ↑ «Germplasm Resources Information Network, consultada 28.06.08». Arxivat de l'original el 2008-10-11. [Consulta: 28 juny 2008].
# Staunton

«Staunton» té aquests significats:
* Toponímia:
** Staunton (Gloucestershire), al Regne Unit
** Staunton (Illinois)
** Staunton Township
** Staunton (Indiana)
** Staunton Township (Ohio)
** Staunton (Virgínia)
* Biografies:
** Howard Staunton, jugador d'escacs britànic
** Imelda Staunton, actriu britànica
** Steve Staunton, futbolista irlandès
** George Leonard Staunton (1737-1801), botànic anglès
# Juan Martín Posadas

Juan Martín de Posadas Montero (Montevideo, 19 de juny de 1937) és un polític, periodista i antic sacerdot uruguaià, pertanyent al Partit Nacional.
Ordenat sacerdot des de la seva joventut, es va oposar al cop d'Estat de 1973 i a la dictadura. Va participar del moviment nacionalista Per la Pàtria i el 1981 va escriure la revista La Democracia. El 1984, amb la democràcia, va deixar el sacerdoci per dedicar-se a la política. El 1989 va ser reelegit senador.
El 2004 va acompanyar a Jorge Larrañaga durant les eleccions presidencials d'aquest any.
Actualment, és periodista i comentarista polític. És germà de l'exministre i senador Ignacio de Posadas.

## Referències

* ↑ (castellà)
# Jean Baptiste Richardville

Jean Baptiste Richardville o Peshewa "Gat salvatge" (Fort Wayne, Indiana, 1761-1841) era un mestís fill del tramper francès Joseph Drouet de Richardville i de Taucumwah, una germana del cap miami pacanne.
El 1800 es casà amb una miami i des del 1812 s'identificà amb els indis. Fou favorable al Tractat de Greenville (1795) i assessorà Little Turtle en els tractats i s'oposà a Tecumseh (cabdill shawnee), de manera que el 1816 fou escollit cap dels miamis, quan era un dels individus més rics d'Indiana. Va cedir terres a canvi de compensacions econòmiques. El 1838 signà el trasllat dels miamis a Oklahoma, però ell i la seva família se’n lliuraren.
# Fonda Cortina

La Fonda Cortina és una obra de la Pobla de Segur (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres construït amb murs de maó i de dues plantes d'alçada. La planta baixa ha estat parcialment reformada per les oficines d'un banc. La façana principal està formada per un paredat comú de pedra, amb verdugades de rajol que formen els caps de forjat i els encercolats de les obertures.
És notable aquest treball del rajol amb els remats de la façana. La balconada correguda és amb ferro de forja industrial.

## Història

La data aproximada de la seva construcció és del 1940. Pertanys al conjunt d'obres historicistes fetes amb murs de pedra i encercolats de rajol, característic de començaments de segle.

## Referències

* 1 2 3 «Fonda Cortina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Andersson

* No s'ha de confondre amb Anderson.
Andersson és el nom dels següents personatges:
* Bengt Evert Andersson (Kungsbacka, 1966), futbolista suec que juga de porter
* Benny Andersson (Estocolm, 1946), cantant suec integrant del grup ABBA
* Conny Andersson, pilot de curses automobilístiques suec que va arribar a disputar curses de Fórmula 1
* Dan Andersson (Skattlösberg, - Estocolm, 1920), poeta, agricultor i carboner suec
* Johan Andersson, diversos personatges.
* Håkan Andersson (Uddevalla, Suècia, 1945), pilot de motocròs
* Michael Andersson (Höganäs, 1967), ciclista suec professional entre 1995 i 2001
* Nils Johan Andersson (Socken, 1821), botànic suec
* Patrik Jonas Andersson (Borgeby, 1971), futbolista internacional suec
* Per-Gunnar Andersson (Årjäng, 1980), pilot de ral·lis suec
* Ulf Andersson (1951, Västerås), jugador d'escacs suec
# Incursió a l'Iraq Ajamita i el Kurdistan (1393)

La incursió a l'Iraq Ajamita i el Kurdistan fou una campanya militar feta per Tamerlà en aquestes zones el 1393.

## Incursió a l'Iraq Ajamita (1393)

Acabat el hivern Timur va deixar el seu quarter al Mazanderan; a l'avantguarda va enviar als seus nets Pir Muhammad i Muhammad Sultan amb l'amir Xaikh Ali Bahadur; ell mateix amb un cos format per 3 homes escollits de cada 12 va sortir el dia 17 de gener de 1393; va deixar el equipatge i a les reines Sarai Mulk Khanum i Tuman Agha i altres van acompanyar a Timur (Txulpan Mulk Agha, Duro Sultan Agha i Neghiaraga) i amb una segona avantguarda manada pel seu fill Shah Rukh, va passar per Yelak Veli, Damghan, Semnan i Rayy; l'avantguarda va arribar a Qazwin, al governador de la qual, Shah Suar, van derrotar i el van enviar a Timur. D'alli l'avantguarda es va dirigir a Sultaniya, on el governador Ak Txeghi havia mort i Isnaf Shah el seu naib havia agafat el govern al seu lloc; quan van arribar les forces timúrides Isnaf Shah va abandonar el govern i va fugir i la ciutat fou ocupada sense lluita; els dos prínceps hi van estar 8 dies i després van sortir en direcció a Bagdad.

## Campanya del Kurdistan (1393)

Quan van entrar al Kurdistan van rebre un correu de Timur que els ordenava anar cap a Geb Shumal, per lo que van tirar enrere i es van apoderar del castell de Sankar on es van aprovisionar. El dia que marxaven van rebre un correu que els ordenava sotmetre a tots els caps kurds i si algun refusava, assolar i saquejar el seu territori; seguint les ordres van anar a Shebtxal i més enllà de la muntanya de Bistun on els amirs Sevinjik Bahadur, Timur Khoja (fill d'Ak Bugha) i Mubashir Bahadur es van separar amb un cos d'exèrcit per anar profundament al país kurd. Els dos prínceps en canvi van anar a través del pas de Derbent Tashi Khatun en direcció a Akhlat.

## Mort de Shaikh Ali Bahadur (1393)

Abans d'arribar, un notable local els va anar a rebre i es va oferir com a guia. Muhammad Sultan el va rebre amb els braços oberts i li va doner diversos honors i el va enviar al davant acompanyat de Shaikh Ali Bahadur com a cap dels mangalai (exploradors). El sobirà local Ibrahim Shah va rebre a Shaikh Ali Bahadur, es va sotmetre i va enviar el seu fill Sultan Shah als dos prínceps amb diversos regals. Muhammad Sultan va cridar a Shaikh Ali Bahadur per tornar deixant a Ibrahim Shah al poder a Akhlat. A la tornada el guia que acompanyava a Shaikh Ali, que esperava que en cas de conflicte obtindria una posició important, sentint-se frustrat, va decidir matar a l'amir; quan van parar a menjar el va agafar a traïció i el va matar d'un cop de ganivet; els homes de Shaikh Ali Bahadur van agafar l'assassí i el van matar allà mateix i després van cremar el cos.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 21
* 1 2 Ibid, III, 21
# Stauffenberg

Stauffenberg és un telefilm alemany de Jo Baier del 2004. Ha estat doblada al català.
El tema del telefilm és el complot del 20 de juliol de 1944 amb Sebastian Koch en el paper de Claus von Stauffenberg i Ulrich Tukur en el de Henning von Tresckow.

## Argument

El matí del 20 de juliol de 1944, el tinent Claus von Stauffenberg es disposa a reunir-se amb Adolf Hitler en la caserna general del dictador a Prússia Oriental. Stauffenberg és la punta de llança d'un moviment rebel que pretén acabar amb Hitler; els explosius que amaga en el seu maletí estan destinats a alliberar a Alemanya de la bogeria del tirà.

## Repartiment

* Sebastian Koch
* Christopher Buchholz
* Ulrich Tukur
* Hardy Krüger Jr.
* Axel Milberg
* Olli Dittrich
* Stefania Rocca
* Enrico Mutti

## Referències

* ↑ «ésAdir > Filmoteca: pel·lícules >Stauffenberg». [Consulta: 17 desembre 2018].
* ↑ «Stauffenberg» (en anglès).
# Juan Pérez

Juan Pérez és el nom dels següents personatges:
* Juan Pérez o Joan Perés (Palma, ? – Pacífic, 1775), navegant mallorquí i explorador de la costa nord-oest americana
* Juan Pérez Castiel (Cascante, Terol, 1650 - València, 1707), arquitecte barroc
* Juan Pérez San Millán y Miquel Polo (Madrid, 1868 - 1937), marquès de Benicarló, enginyer i polític valencià
* Juan Pérez de Medina (segle XV), músic espanyol
* Juan Pérez Márquez (Badajoz, 1974), jugador d'handbol extremeny
* Juan Pérez de Pastrana
* Juan Pérez Roldán (1604 - 1672), compositor espanyol de música religiosa actiu a Madrid
# Jean Baptiste Filose

Jean Baptiste Filose fou un militar francès al servei de Daulat Rao Sindhia, governant maratha de Gwalior.
Entre els seus fets a destacar:
* 1808 Daulat Rao Sindhia concedeix Sheopur en jagir al general Filose; aquest va intentar ocupar el jagir i va assaltar el fort però fou rebutjat; finalment després de mesos de setge els gaurs que la governaven es van haver de retirar per manca de subministraments (1809). En endavant Filose hi va tenir residència.
* 1811 Captura Chanderi als bundeles
* 1812 Estableix el seu quarter militar a Lalitpur
* 1814 Batalla de Sehore entre Jaswant I Rao Holkar i Jean Baptiste Filose, que va salvar a Bhopal (ciutat) de ser conquerida.
* 1814 Filose i la seva família foren capturats per Jai Singh Kichi de Raghugarh, el territori del qual Filose havia ajudat a assolar.
* 1816 El 1780 Madhav Rao I Scindia va enverinar a Raja Balwant Singh de Raghugarh i això va provocar un conflicte armat que va continuar fins al 1818-1819, i en aquestos anys un thakur kichi de nom Sher Singh, al servei de Sindhia, va devastar sistemàticament el principat de Raghugarh amb ajut del general Filose. El 1816 Gwalior ocupa Bahadurgarh (després Isagarh a Gwalior) però el principat fou retornat; no obstant Jean Baptiste Filose, va donar el tron d'una part a Beri Sal Khichi, de la branca Lalawat de la família, amb seu a Maksudangarh, el 1816; els descendents foren thakurs de Maksudangarh fins després de la independència índia.
* 1817-1818 comandant en cap de l'exèrcit de Gwalior contra els britànics a la tercera Guerra Maratha. Conquesta de Garha Kota
* 1818 Cau en desgràcia i és empresonat a Gwalior (ciutat)
* 1820 És alliberat i s'estableix a Sheopur
* 1841 Vivia a Agra
* 1846 Apareix fent donacions a una església catòlica

## referència

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , diversos articles que l'esmenten
# Fonts urbanes (Sant Joan de les Abadesses)

Les Fonts urbanes son un conjunt de fonts de Sant Joan de les Abadesses (Ripollès) que estan protegides com a Bé Cultural d'Interès Local.

## Descripció

Es tracta de diverses fonts que estan ubicades per tot el municipi, especialment a la Vila Vella. En origen, les fonts dotaven la població d'aigua potable i tot i que han sofert diverses restauracions, encara es conserven bastants elements originals. Entre ells destaquen les aixetes i la composició a partir d'una cavitat en forma de fornícula i un arc de pedres petites que protegeix el conjunt.
Les fonts més significatives es troben al carrer Faura, la plaça Duran i Reynals, plaça de can Rus, prop del Pont Vell i també prop de l'església de Sant Pol. Aquesta última està dedicada a la nissaga dels arquitectes Morató.

## Història

El 10 de setembre de 1904 varen estrenar-se les fonts de la plaça de can Rus, Major i Duran i Reynals. L'any 1922 es va construir la que queda prop del Pont Vell, substituint la de l'anomenada de Santa Magdalena, que es trobava al carrer de Berenguer Arnau.

## Referències

* 1 2 3 «Fonts urbanes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Andersonia

«Andersonia» té aquests significats:
* Andersonia o Andersonia leptura és una espècie de peix de la família dels amfílids i de l'ordre dels siluriformes.
* Andersonia (planta), gènere de la família de les ericàcies.
# Suzuki World Rally Team

El Suzuki World Rally Team va ser una escuderia que participà en el Campionat Mundial de Ral·lis del 2008, encara que va disputar puntualment dues proves al 2007 per preparar el seu cotxe, el Suzuki SX4 WRC, debutant al Tour de Còrsega de 2007 amb Nicolas Bernardi i disputant el Ral·li de la Gran Bretanya amb Sebastian Lindholm. Formava Part de Suzuki Sport.
La temporada 2008 la va portar a terme de forma completa amb els pilots Toni Gardemeister i Per-Gunnar Andersson, obtenint com a millors resultats dos cinquenes posicions amb Andersson al Japó i a la Gran Bretanya.. L'equip acabaria cinquè al campionat de constructors, amb Andersson dotzè i Gardemeister tretzè al campionat de pilots.
Al final de la temporada de 2008 Suzuki va anunciar la seva retirada del campionat, a conseqüència de la crisi financera que afectà a la companyia.

## Pilots

* Toni Gardemeister
* Per-Gunnar Andersson
# Veras

Veras és una entitat de població de l'Uruguai, ubicada al sud-est del departament de Salto.
Es troba a 185 metres sobre el nivell del mar. Té una població aproximada de 100 habitants.

## Referències

* ↑ (anglès) Mapa, localització, clima i altres dades
Viccionari
# Statu quo

Statu quo és un terme llatí que podem traduir com a «estat actual de les coses, situació en què es troben». Fa referència a l'estat general d'un assumpte en un moment donat. Normalment es tracta d'assumptes amb dues parts interessades més o menys contraposades, en els quals un conjunt de factors donen lloc a un cert equilibri (statu quo) més o menys durador en el temps, sense que aquest equilibri hagi de ser igualitari. Per exemple, en una situació de dominació existeix un statu quo a favor del dominador.
Relacionada amb aquesta, la frase «manteniment de l'statu quo» fa referència a la continuació de la situació d'equilibri, encara que els factors individuals poden canviar, però de manera complementària, fent que es mantingui l'estat d'equilibri global. El concepte prové del terme diplomàtic statu quo ante bellum, que significa "com era abans de la guerra" en el sentit de recuperar la situació de poder i lideratge que existia abans d'una guerra.
En l'àmbit de la política i la diplomàcia, el terme statu quo s'utilitza sovint amb l'objectiu de mantenir l'ambigüitat sobre la situació a la qual es refereix, de manera que s'evita explicitar els factors d'enfrontament que existeixen, encara que els interlocutors saben quins són. En altres ocasions simplement es busca simplificar la conversa, com a resum dels diferents elements que intervenen.

## Referències

* ↑ «Definició de statu quo, significat de statu quo en català». [Consulta: 11 octubre 2018].

## Vegeu també

* Uti possidetis iure
* Divortium aquarum
* Statu quo ante bellum
* Locucions i cites llatines
* Biaix de l'statu quo
# Julà

El julà, escrit en francès dioula, és el terme amb el qual es coneix la llengua mandenkà vehicular parlada a l'est de Mali, Costa d'Ivori, Burkina Faso i Ghana.

## Referències

* ↑ «Jula». Ethnologue.